# 

# REPUBLIKA HRVATSKA NACRT PRIJEDLOGA

# VARAŽDINSKA ŽUPANIJA ODLUKE

**OPĆINA MARUŠEVEC**

**OPĆINSKO VIJEĆE**

KLASA:

URBROJ:

Maruševec, \_\_\_\_\_\_\_\_\_\_\_\_ 2025.

Na temelju članka 19.a Zakona o porezu na dohodak ("Narodne novine", broj 115/16, 106/18, 121/19, 32/20, 138/20, 151/22, 114/23, 152/24) i članka 31. Statuta Općine Maruševec (“Službeni vjesnik Varaždinske županije” broj 17/21), Općinsko vijeće Općine Maruševec na \_\_. sjednici održanoj dana \_\_\_\_\_\_\_2025. godine donosi

**ODLUKU**

**o visini poreznih stopa godišnjeg poreza na dohodak**

**na području Općine Maruševec**

**Članak 1.**

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Maruševec.

**Članak 2.**

Porezne stope iz članka 1. ove Odluke utvrđuju se kako slijedi:

* niža porezna stopa 20%
* viša porezna stopa 30%

**Članak 3.**

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Maruševec („Narodne novine“ broj 148/23 i „Službeni vjesnik Varaždinske županije“ broj 107/23).

**Članak 4.**

Ova Odluka objavit će se u “Narodnim novinama” i „Službenom vjesniku Varaždinske županije“, a stupa na snagu 1. ožujka 2025. godine.

**Predsjednik Općinskog vijeća**

Damir Šprem

**OBRAZLOŽENJE**

**Nacrta prijedloga Odluke o visini poreznih stopa godišnjeg**

**poreza na dohodak na području Općine Maruševec**

Pravni temelj za donošenje Odluke o visini poreznih stopa godišnjeg porez na dohodak na području Općine Maruševec (u daljnjem tekstu: Prijedlog odluke) sadržan je u članku 14. stavku 1. Zakona o izmjenama i dopunama Zakona o porezu na dohodak („Narodne novine“ 152/24) koji propisuje da predstavnička tijela jedinica lokalne samouprave koja su visinu poreznih stopa utvrdila odlukom sukladno članku 19.a stavku 2. Zakona o porezu na dohodak („Narodne novine“ 115/16, 106/18, 121/19, 32/20, 138/20, 151/22 i 114/23) dužna su donijeti novu odluku sukladno članku 4. Zakona o izmjenama i dopunama Zakona o porezu na dohodak ako je visina poreznih stopa izvan propisanih granica.

Odluku iz prethodnog stavka predstavnička tijela dužna su donijeti i objaviti u Narodnim novinama najkasnije do 28. veljače 2025. godine.

Člankom 4. Zakona o izmjenama i dopunama Zakona o porezu na dohodak propisano je da predstavničko tijelo jedinice lokalne samouprave može svojom odlukom propisati visine poreznih stopa u granicama:

* općina – nižu stopu u granicama od 15% do 20%, te višu stopu u granicama od 25% do 30%.

Isto tako, Zakonom o izmjenama i dopunama Zakona o porezu na dohodak mijenja se i visina porezne osnovice koje se oporezuju poreznim stopama tako da se godišnji porez na dohodak plaća po nižoj stopi na poreznu osnovicu do visine 60.000,00 EUR te po višoj stopi na dio porezne osnovice koji prelazi iznos od 60.000,00 EUR.

Stoga, se ovim Prijedlogom odluke predlaže utvrđivanje niže porezne stope od 20% na poreznu osnovicu do visine 60.000,00 EUR te više porezne stope od 30% na dio porezne osnovice koji prelazi iznos od 60.000,00 EUR.

Slijedom toga, izrađen je prijedlog Odluke o visini poreznih stopa za godišnji porez na dohodak na području Općine Maruševec.